**วิสัยทัศน์การพัฒนาเทศบาลตำบลพรุพี**

**“ก้าวนำด้านการศึกษา พัฒนาเมืองให้น่าอยู่ สืบสานประเพณีวัฒธรรมภูมิปัญญาท้องถิ่น**

**ส่งเสริมการท่องเที่ยว จัดการทรัพยากรธรรมชาติและสิ่งแวดล้อม**

**พัฒนาโครงสร้างพื้นฐาน ยึดหลักธรรมาภิบาลหรือการบริหารจัดการภารรัฐที่ดี”**

**พันธะกิจ**

1. ยึดมั่นในระบอบประชาธิปไตย  อันมีพระมหากษัตริย์ทรงเป็นพระประมุข  ตามที่กฎหมายรัฐธรรมนูญ  ได้กำหนดไว้
2. สนับสนุนนโยบายของรัฐ  ให้เป็นไปตามแผนพัฒนาเศรษฐกิจและสังคมแห่งชาติ  ฉบับปัจจุบัน  กำหนดเป็นกรอบนโยบายให้สอดคล้องกับวิถีชีวิต  สภาพความต้องการของท้องถิ่น  เพื่อเป้าหมายสู่การพัฒนาที่เข้มแข็งและยั่งยืน
3. สนองเจตนารมณ์และยึดมั่นในรัฐธรรมนูญแห่งราชอาณาจักรไทย  โดยเฉพาะด้านการปกครองส่วนท้องถิ่นที่ได้กำหนดไว้ในรัฐธรรมนูญที่ได้กำหนดหมวดสิทธิและเสรีภาพของประชาชนและเปิดโอกาสให้ประชาชนเข้ามามีส่วนร่วมในการแสดงความคิดเห็นและได้รับรู้ในการบริหารในส่วนที่มีผลกระทบต่อสิทธิประโยชน์และคุณภาพชีวิตของที่น้องประชาชนโดยตรง

**เป้าหมายการพัฒนา**

**๑.** เพิ่มประสิทธิภาพ  ในการจัดการศึกษาทั้งในระบบ และนอกระบบ เพื่อเตรียมความพร้อมเข้าสู่การเปิดเสรีอาเซียน (AEC)

**๒.** จัดงานรัฐพิธีวันเฉลิมพระชนมพรรษาที่ยิ่งใหญ่สมพระเกียรติและแสดงออกถึงความจงรักภักดี  สนับสนุนและส่งเสริมงานรำลึกวีระชนอนุสรสถานบ้านช่องช้าง งานบุญประเพณีและประเพณีท้องถิ่นนิยมให้เป็นที่รู้จักและพัฒนาเป็นกิจกรรมที่ส่งเสริมการท่องเที่ยว

**๓.** เพิ่มสมรรถนะหน่วยบริการการแพทย์ฉุกเฉิน (กู้ชีพ-กู้ภัย) ของเทศบาลตำบลพรุพี  พัฒนาศักยภาพของผู้ปฏิบัติงาน  จัดหาวัสดุ  อุปกรณ์  เพื่อป้องกันปัญหาอาชญากรรมและพิบัติภัยอื่น ๆให้มีประสิทธิภาพ

**๔.**พัฒนาศักยภาพของกลุ่มอาสาสมัครสาธารณสุขมูลฐาน (อสม.)  และบูรณาการร่วมกับองค์กรที่ปฏิบัติงานด้านสาธารณสุขเพื่อส่งเสริมสุขภาพ การรักษาพยาบาล  และการป้องกันระงับโรคติดต่อพร้อมรณรงค์ให้ประชาชนใส่ใจสุขภาพอนามัยของตนเอง

**๕.**รักษาความสะอาดบนท้องถนน  สถานที่สาธารณะรวมทั้งการจัดเก็บขยะมูลฝอยและสิ่งปฏิกูลอย่างถูกวิธี ควบคุมและแก้ปัญหามลพิษต่าง ๆ อย่างมีระบบตามที่กฎหมายบัญญัติ

๖.ก่อสร้างและบำรุงรักษาสวนสาธารณะ ลานกีฬา สถานที่ออกกำลังกายส่งเสริมสนับสนุนด้านการกีฬา  ทุกประเภท  ทุกระดับ  และรณรงค์ให้ประชาชนใส่ใจในด้านสุขภาพ  พลานามัยของตนเองโดยการออกกำลังกายเพื่อสุขภาพ

๗. พัฒนาโครงสร้างให้ได้มาตรฐาน มีการวางผังเมืองและระบบสาธารณูปโภคที่มีประสิทธิภาพเพียงพอ และทั่วถึง

**๘.**ประชาชนมีส่วนร่วมในกิจกรรมต่าง ๆ  ผู้สูงอายุ  ผู้พิการ ผู้ด้อยโอกาส และประชาชนทั่วไปได้รับการดูแล และมีสวัสดิการที่เหมาะสม เพียงพอต่อการดำเนินชีวิต

๙. ส่งเสริมวิสาหกิจชุมชนให้มีความเข้มแข็ง ส่งเสริมอาชีพและสินค้าเป็นหนึ่งตำบลหนึ่งผลิตภัณฑ์ (OTOP)  ตลอดจนพัฒนาแหล่งท่องเที่ยวและบุคลากรให้มีศักยภาพได้มาตรฐาน

๑๐.พัฒนาศักยภาพในการจัดเก็บรายได้และเสริมสร้างเทศพาณิชย์ให้มีรายได้เพียงพอต่อการพัฒนาตนเอง

๑๑. บริหารจัดการเทศบาลตำบลพรุพีตามหลักธรรมภิบาล บุคลากรมีศักยภาพในการจัดบริการสาธารณะ มีเครื่องใช้ที่มีประสิทธิภาพและทันสมัย